Сочинение «Будущее родных языков»

«Төрүт тыл – олохпут уруккута - инникиитэ»

Суруйда Майатааҕы “Чуораанчык” уһуйаан

иитээччитэ Нестерова Ирина Ивановна

Ханнык баҕар омук уратыта диэн атын омуктарга холоотоххо кини тыла буолар. Ол курдук хас биирдии омук бэйэтэ тыллаах, ол тыла кэпсэтэргэ эрэ буолбакка, норуот историятын, культуратын, менталитетын кердерер. Этэргэ дылы төрөөбүт төрүт тыл оҕоҕо ийэтин үүтүн кытта тэҥҥэ бэриллэр, оҕо төрүөҕүттэн тылын уөрэтэн барар, онон сиэттэрэн кини толкуйдуура даҕаны атын омуктарга холоотоххо олох атын буолар, бэйэтин культуратын төрөөбут тылын нөҥүө кыра эрдэҕиттэн иҥэринэн барар. Ол курдук омук барыта туспа кэпсээннэрдээх, остуоруйалардаах буолар. Холобура саха остуоруйалара, кэпсээннэрэ, сэһэннэрэ нуччалары кытта тэҥнээтэххэ олох атын суолталаах, атын толкуйдаах, атыны үөрэтэр диэххэ сөп, аан-дойдуга уопсай киһилии сыһыаннар, бааллар эрээри, норуот-норуот аайы туспа уратылаах буолар. Ону оҕоҕо тэнинэн бу дьонноро тутта-хапта сылдьалларын , хайдах кэпсэтэллэриттэн, тугу онороллоруттан, хайдах толкуйдуулларыттан, тугу тутуһалларыттан барыта тутуллуктаах буолар, ону көрөн төрөөбүт тылын нөҥүө кыра эрдэҕиттэн иҥэрнэр.

Бэйэтин тылын сүтэрбит, умнубут норуот симэлийэн барар, тоҕо диэтэргин тыл сүттэ даҕаны норуот культурата, угэстэрэ эмиэ сутэн бараллар, оннук күн бугуҥҥугэ дылы буола турар суол, холобура саха сиригэр хоту омуктары ылан көрдөххе уонна да атын аан-дойдуга баар омуктары ылан көрдөххө сыллата хас да тыл сүтэр. Ол сүрүн төрүтүнэн буолар, тылынан саҥара сылдьыбыт омук, бэйэтин тылын умнубута ону кытары тэҥинэн культуратын умнан барда даҕаны бу омук сутэр-симэлийэр.

Кэлинни сылларга төрөөбут төрүт тыл туһунан, тылбыт сутэн эрэр диэн темалар элбэхтэ кетеҕүллэн, элбэх мунньах, элбэх ырыттыы, элбэх статья суруллубут буолуоттаах, ити тула кхэпсэтии бөгө барбыт буолуоттаах , ол гынан баран этээччи бэйэтин өттүттэн тугу эрэ сөпкө этэр, барыта сыаһа буолбат, холобура диэн уһуйаантан саҕалаан оҕо итиитигэр, төрөөбут тылын туһаныы, төрүт үгэстэри итии-үөрэтии, ону оскуолаҕа салҕаан, сайыннаран бардахха, ону дьиэ кэргэҥҥэ тутуһар буолахтарына бу оҕо сахатын тылын умнубат, сахатын угэстэрин илдьэ сылдьар уонна атын дьонно тириэрдэр кыахтанар.

Төрүт тыл сүтэр уонна симэлийэр биир биричиинэннэн буолар ассимиляция, биьи Российскай Федерация5а олорорбут быһыытынан, Россия5а нучча тыла государсственный тыл буоларынан, нучча тыла биһини олохпутугар күннэтэ тулаллыыр, ол курдук оскуолаҕа үөрэтэр учебниктартан саҕалаан, телевизорбыт, атын да кинигэлэрбит, докумуоннарбыт нучча тылынан барар, иннэ гынан куннээҕи олоххо нучча тыла баһыйар. Иккиһинэн интернет күүскэ сайдан, технологиялар сайданнар информация сүрдээх доступнай буолан сүрүн оҕолор көрөр контэннара нучча тыллаах буолар, саха тылынан саҥарар-кэпсиир блогердар аҕыйахтар, ол өттүнэн биһи сайдыыбыт бытаан буолар. Усуһунэн саха тылын үөрэтэр уустук нучча тылыннаа5ар. Оҕоҕо нуччаллыы саҥарар, суруйар чэпчэки буолар. Туох барыта чэпчэки өттүн талар, оннооҕор өрүс сыыры дабайбат, намыһах сиринэн түһэр. Оҕоҕо тула өттүнэн нучча эрэ тыла хаалар.

Маннык салҕыы бардаҕына биһиги оҕолорбут улаатан бэйэлэрэ төрөппүт буоллахтарына, сахалыы тылларын тардымматахтарына , үөрэппэтэхтэринэ, оҕолорун сахалыы үөрэтэр кыахтара суох буолар, ол аата дьиэ кэргэннэригэр ийэлээх, аҕа нуччаллыы кэпсэтэ сылдьыахтара, оҕолоро ол кэннэ олох нуччалыы эрэ ейдүүр-саҥарар буолар.

Урукку кэмнэ оҕолору үксүн эбээ, эьээ иитэр этилэр, тоҕо диэтэр үчүгэй пенсияҕа тахсар этилэр, сыана чэпчэки этэ, сиэннэрин үөрэ-көтө көрөллөр этэ. Сааһырбыт киһи, опытырбыт киһи иитэрэ-үөрэтэрэ олох атын буолар, этэллэрин курдук төрөппут оҕоҕо уонна сиэнигэр сыһыана олох атын буолар. Дьин билиини эһээ уонна эбээ биэрэр. Эбээ, эһээ ииппит оҕолоро олох атын буолаллар , толкуйдуун, тыллыын-өстүүн. Төрөппүт күнү быһа үлэлээн кэлэн баран оҕолорун кытта терүт тыл туһунан кэпсэтэрэ суох буолуон сеп. Государство өттүттэн улахан кыһалҕаны үөскэттэ. Билигин пенсионердары улэлиир гына оҥордо, иннэ гынан саатаах дьон сиэннэрин көрбөккө, кинилэри үөрэппэккэ улэлииргэ куһэйдилэр, аҥардас пенсияннан олохторун хааччыммат буолан. Ити кыһалҕаны быһаарыахха наада диэн саныыбын, холобура мин ийэм уонна аҕам миигиннээҕэр саха тылын ордук билэллэр, ол билиилэрин кинилэр сиэннэригэр биэриэхтэрин сеп этэ. Саха Сирэ географический уратылаах буолар, Россия саамый улахан региона буолар, онно ыһыллан олоробут, уксэ тыаҕа олорооччулар буолаллар, тыаҕа олорооччулар бары сахалыы саҥараллар, онон тыа сирэ баар буоллаҕына саха тыла эстиэ суоҕа. Тыабыт суттэҕинэ биһи эстии суолунан барыахпыт. Онон бастатан туран төрүт тыл суппэтин туһунан Российский Федерация салалтата толкуйдуоттаах, тоҕо диэтэр биһи Россия5а олоробут, туох баар законнарбыт барыта российский буолаллар, ол утары региональный законнар утары барар кыахтара суох, биһи баҕарбыппыт курдук бэйэбитигэр туспа закон ылынан олорор кыахпыт суох. Дойдубутугар олорор омуктар тыллара сүтүөн баҕарбат буоллаҕына туспа программа айан, политика оҥорон, инник түгэннэри өйдөөн, пенсияны үрдэтэн, эрдэ пенсия5а дьону таьааран, саастаах дьон опыттарын, билиилэрин кэнэҕэски кэскиллээх ыччакка тириэрдэллэригэр болҕомто ууруооттаах.